OŠ IVANOVEC

UL. BANA JELAČIĆA 26

KLASA:100-01/21-01

URBROJ: 2109-31/21-01

U Ivanovcu,  11.2.2021.

 Na temelju članka 107. stavka 9. Zakona o odgoju i obrazovanju u osnovnoj i srednjoj školi  ( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18,98/19 i 64/20.) i članaka 12.,13. i 15.  Pravilnika o načinu i postupku zapošljavanja na prijedlog ravnateljice Povjerenstvo za procjenu i vrednovanje kandidata za zapošljavanje donosi:

**O D L U K U**

**O NAČINU I SADRŽAJU PROCJENE ODNOSNO TESTIRANJA**

Odluka se odnosi na natječaje koji su dana 8 veljače 2021. objavljeni na oglasnoj ploči i mrežnoj stanici škole te oglasnoj ploči i mrežnim stranicama Hrvatskog zavoda za zapošljavanje.

**1.) Učitelj/učiteljica razredne nastave-zamjena za bolovanje odnosno rodilnji/roditeljski dopust**

– određeno puno radno vrijeme – 1 izvršitelj/izvršiteljice

**2. )** **Učitelj/učiteljica razredne nastave-zamjena do isteka mandata ravnateljice**

– određeno puno radno vrijeme – 1 izvršitelj/izvršiteljice

**PRAVILA PROCJENE ODNOSNO TESTIRANJA**

Sukladno odredbama Pravilnika o zapošljavanju OŠ Ivanovec obavit će se usmena procjena odnosno testiranje kandidata prijavljenih na natječaj putem usmenog ispitivanja iz područja:

* intelektualno-kognitivnih te psiholoških sposobnosti,
* stručno-pedagoških i metodičkih kompetencija

**Dokumentacija za pripremu kandidata :**

|  |  |
| --- | --- |
| Rbr. | Naziv pravnog akta |
| 1. | Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19. i 64/20.) |
| 2. | Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010) |
| 3.          | Godišnji izvedbeni kurikulum za razrednu nastavu |
| 4.          | Pravilnik o kriterijima za izricanje pedagoških mjera (NN 94/2015, 3/2017)  |

Kandidati su obavezni pristupiti usmenoj procjeni, odnosno testiranju.

Ako kandidat ne pristupi procjeni odnosno testiranju, smatra se da je povukao prijavu na natječaj.

Kandidati su dužni sobom ponijeti osobnu iskaznicu ili drugu identifikacijsku javnu ispravu na temelju koje se prije provođenja procjene odnosno testiranja utvrđuje identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je povjerenstvo utvrdilo da ne ispunjava formalne uvjete iz natječaja te čije prijave nisu pravodobne i potpune.

Prilikom usmene procjene odnosno testiranja svi članovi Povjerenstva za procjenu i vrednovanje kandidata za zapošljavanje imaju pravo postavljati do tri pitanja iz pravnih i drugih izvora utvrđenih ovom odlukom. Svaki član Povjerenstva svako postavljeno pitanje vrednuje pojedinačno od 1 do 5 bodova, a bodovi svih članova Povjerenstva na kraju se zbrajaju.

Nakon obavljene procjene odnosno testiranja Povjerenstvo utvrđuje rezultat procjene odnosno testiranje za svakog kandidata koji je pristupio procjeni odnosno testiranju.

Nakon utvrđivanja rezultata testiranja Povjerenstvo utvrđuje rang listu (ljestvicu poretka) kandidata koju isti dan dostavlja ravnateljici Škole.

Na temelju dostavljene rang liste kandidata ravnateljica odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

Odluku iz stavka 1. ovoga članka ravnateljica donosi između tri najbolje rangirana kandidata prema broju bodova.

Ako dva ili više kandidata ostvare jednak broj bodova, ravnateljica može odlučiti između svih kandidata koji imaju tri najbolje bodovana rezultata.

Prije odluke iz stavka 1. ovoga članka ravnateljica u pravilu poziva kandidata ili kandidate na razgovor.

O terminu razgovora s ravnateljicom kandidati će biti obaviješteni elektroničkom poštom.

DATUM, VRIJEME I MJESTO PROCJENE ODNODNO TESTIRANJA

Sve kandidate koji su pravodobno dostavili potpunu prijavu sa svim prilozima odnosno ispravama i koji ispunjavaju uvjete natječaja Povjerenstvo će pozvati na procjenu odnosno testiranje najmanje tri dana prije dana određenog za procjenu odnosno testiranje.

U pozivu će biti naveden datum, vrijeme i mjesto procjene odnosno testiranja.

Poziv će se dostaviti elektroničkom poštom na e-adresu kandidata i bit će objavljen na javno dostupnim mrežnim stranicama Škole pod *Natječaji*.

 Povjerenstvo za procjenu i vrednovanje

 kandidata za zapošljavanje